《颜夷仲欲赴蓝田丞而郓帅移雍姻家或当避读夷仲诗为和第二篇此次退之山石韵者》
宋代·王安中

秋虫不量翅股微，几欲唐突鹓鸾飞。高梧嘶风食沆瀣，何似死鸾鸱鸢肥。

颜家事业更清绝，耆旧去眼知音稀。贤哉鼻祖井故在，执瓢便足忘君饥。

一官晚悔登龙断，经岁不出关荆扉。蓝田之山石韫玉，白虹千丈晴霏霏。

退之壁志见彷佛，二松阅世应百围。丞聋未换渠莫恶，郴江仙伯容抠衣。

侧闻亲嫌又龃龉，漫恐髀肉摩鞍鞿。戏人造物亦薄相，咄咄此士将安归。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。